తెలుగు సినీ పరిశ్రమలో మెగాస్టార్ చిరంజీవితో కలిసి పనిచేయాలని చాలామంది దర్శకులు అనుకుంటుంటారు. ముఖ్యంగా చిరంజీవి సినిమాలు చూసి ఇన్స్పైర్ అయి .. ఆ తర్వాత డైరెక్టర్లు ఆయన వారందరూ ఆయణ్ని డైరెక్ట్ చేయాలని కలలు కంటుంటారు. ఆ జాబితాలో ముందుంటారు పూరీ జగన్నాథ్, హరీష్ శంకర్ వంటి మెగా వీరాభిమానులు.చిరంజీవి 150వ సినిమాను డైరెక్ట్ చేసే అవకాశం మొదట్లో పూరీకే వచ్చింది. అయితే కథ విషయంలో భేదాభిప్రాయాల వల్ల అప్పుడు కుదర్లేదు. ఆ సమయంలోనే హరీష్ శంకర్ కూడా చిరంజీవికి కథ చెప్పారట. ఎంత మంది కథలు చెప్పినా చివరకు రీమేక్కే ఓటేశారు మెగాస్టార్. తాజాగా చిరంజీవికి సరిపడా కథ తన దగ్గర ఉందని అంటున్నారు హరీష్. పక్కా కమర్షియల్ సినిమాలను ఇష్టపడే హరీష్ శంకర్.. చిరుతో ‘గ్యాంగ్లీడర్’, ‘రౌడీ అల్లుడు’, ‘దొంగ మొగుడు’ తరహా సినిమా చేయాలనుకుంటున్నారు. ప్రస్తుతం సురేందర్ రెడ్డి దర్శకత్వంలో ‘ఉయ్యలవాడ’ సినిమా చేస్తున్న మెగాస్టార్.. ఆ తర్వాత బోయపాటితో సినిమాకు గ్రీన్ సిగ్నల్ ఇచ్చినట్టు వార్తలు వస్తున్నాయి. ఆ తర్వాతైనా హరీష్కు ఛాన్స్ వస్తుందేమో చూడాలి.
telugu cinee parisramalo megastar chiranjeevito kalisi panicheyaalani chaalaamandi darsakulu anukuntuntaaru. mukhyamgaa chiranjeevi cinimaalu chusi inspire ayi .. aa tarvaata directorlu aayana vaarandaruu aayanni direct cheyalani kalalu kantuntaaru. aa jaabitaalo munduntaaru puri jagannath, harish shankar vanti mega veeraabhimaanulu.chiranjeevi 150va sinimaanu direct chese avakaasam modatlo pooreeke vachindi. ayithe katha vishayamlo bhedabhiprayala valla appudu kudarledu. aa samayamlone harish shankar kuudaa chiranjeeviki katha chepparata. entha mandi kathalu cheppina chivaraku remekke otesaaru megastar. taajaagaa chiranjeeviki saripada katha tana daggara undani antunnaru harish. pakka comersial cinimaalanu ishtapade harish shankar.. chirutho ‘gangleeder’, ‘roudy alludu’, ‘donga mogudu’ taraha sinima cheyalanukuntunnaru. prastutam surender reddi darsakatvamlo ‘uyyalavada’ sinima chestunna megastar.. aa tarvaata boyapatito sinimaaku green signal ichinattu vaartalu vastunnaayi. aa tarvaatainaa hareeshku chans vastundemo chudali.